**projektas**

**reg. Nr. T-151**

**2.6. darbotvarkės klausimas**

**Pasvalio rajono savivaldybės taryba**

**Sprendimas**

**Dėl mokesčio už mokinių neformalųjį švietimą Pasvalio sporto mokykloje nustatymo ir mokėjimo tvarkos aprašo patvirtinimo**

2022 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 70 straipsnio 9 dalimi, atsižvelgdama į Pasvalio sporto mokyklos tarybos 2022 m. birželio 17 d. posėdžio protokolą Nr. 2, Pasvalio rajono savivaldybės taryba nusprendžia:

1. Nustatyti mokestį už mokinių neformalųjį švietimą Pasvalio sporto mokykloje 5,00 Eur mėnesiui.
2. Patvirtinti Mokesčio už mokinių neformalųjį švietimą Pasvalio sporto mokykloje mokėjimo tvarkos aprašą (pridedama).
3. Pripažinti netekusiu galios Pasvalio rajono savivaldybės tarybos 2013 m. rugpjūčio 28 d. sprendimą Nr. T1-195 ,,Dėl mokesčio už neformalųjį švietimą Pasvalio sporto mokykloje nustatymo“ (su visais aktualiais pakeitimais).
4. Sprendimas įsigalioja 2022 m. rugsėjo 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Vyriausiasis specialistas

R. Savickas

Suderinta DVS Nr. RTS-170

**Komitetų pasiūlymai iš Aprašo išbraukti 8.4. p.**

Pasvalio rajono savivaldybės tarybai

**AIŠKINAMASIS RAŠTAS**

**DĖL mokesčio už MOKINIŲ neformalųjį švietimą Pasvalio sporto mokykloje NUSTATYMO IR mokėjimo tvarkos aprašo patvirtinimo**

2022 m. liepos 20 d.

Pasvalys

1. **Sprendimo projekto rengimo pagrindas.**

Patvirtinti Mokesčio dydį už neformalųjį švietimą Pasvalio sporto mokykloje ir mokėjimo tvarkos aprašą.

1. **Sprendimo projekto tikslai ir uždaviniai.**

Atsižvelgiant į Kontrolės ir audito tarnybos pastebėjimus, 2022 m. gegužės 25 d. raštas Nr. KS-56 ,,Dėl audito metu nustatytų pažeidimų ir neatitikimų“, rekomenduojama inicijuoti mokesčio už neformalųjį švietimą nustatymą ir parengti mokesčio už neformalųjį švietimą surinkimo, ir mokėjimo tvarkos aprašą bei Pasvalio sporto mokyklos tarybos posėdžio 2022 m. birželio 17 d. protokolo išrašą Nr. 2, kuriuo siūloma nustatyti 5 eurų mėnesinį mokestį už neformalųjį švietimą ir yra parengtas Savivaldybės tarybos sprendimo projektas ,,Dėl mokesčio už neformalųjį švietimą Pasvalio sporto mokykloje mokėjimo tvarkos aprašo patvirtinimo“.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Numatytas didesnis mokestis už neformalųjį švietimą bei tvarkos aprašas leis tikslingai administruoti bei panaudoti surinktas lėšas

1. **Skaičiavimai, išlaidų sąmatos, finansavimo šaltiniai**.

Sporto mokyklą 2021-2022 mokslo metais lankė 318 mokinių. Sporto užsiėmimai vyksta 10

mėnesių per metus. Mokant po 1,45 euro per 1 mėnesį susidaro 461 eurai. Per 10 mėnesių – 4611 eurų. Mokant po 5 eurus kiekvienam mokiniui per 1 mėnesį būtų surenkama 1590 eurų. Per 10 mėnesių – 15900 eurų. Skirtumas tarp ankstesnės surenkamos sumos ir planuojamos surinkti sumos būtų 11289 eurai.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**7. Sprendimo projekto antikorupcinis vertinimas.**

Atliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

 Pasvalio rajono savivaldybės kontrolės ir audito tarnyba, Švietimo ir sporto skyrius. Atsakingas R. Savickas.

 PRIDEDAMA: Pasvalio sporto mokyklos tarybos posėdžio protokolo Nr. 2 išrašas.

Vyriausiasis specialistas Rimantas Savickas

PATVIRTINTA

 Pasvalio rajono savivaldybės tarybos

 2022 m. rugpjūčio d. sprendimu Nr.T1-

**mokesčio už mokinių neformalųjį švietimą Pasvalio sporto mokykloje mokėjimo tvarkos aprašas**

**I SKYRIUS**

**BENDROSIOS NUOSTATOS**

1. Mokesčio už mokinių neformalųjį švietimą Pasvalio sporto mokykloje mokėjimo tvarkos aprašas reglamentuoja mokesčio už mokinių neformalųjį švietimą Pasvalio sporto mokykloje (toliau – Mokykla) mokėjimo tvarką bei terminus, lengvatas, lėšų panaudojimą.

**II SKYRIUS**

**MOKESČIO MOKĖJIMO TVARKA IR TERMINAI**

1. Mokestis už mokinių neformalųjį švietimą mokamas devynis mėnesius per mokslo metus, nuo rugsėjo iki gegužės mėnesio (įskaitytinai).
2. Mokestis yra nekintantis, t. y. nepriklausomas nuo užsiėmimų skaičiaus per mėnesį.
3. Mokestis už mokinių neformalųjį švietimą turi būti sumokamas už kiekvieną einamąjį mėnesį, ne vėliau, kaip iki kito mėnesio 20 dienos.
4. Mokestis už mokinių neformalųjį švietimą mokamas:
	1. pavedimu į Mokyklos sąskaitą Nr. LT 547300010142601597 (AB Swedbank bankas), paskirtyje nurodant mokinio vardą ir pavardę;
	2. grynais pinigais Mokykloje. Šiuo atveju, Mokyklos direktoriaus įsakymu paskirtas Mokyklos darbuotojas renka mokestį užpildydamas mokesčio už mokinių neformalųjį švietimą surinkimo lapą ir ne vėliau kaip iki mėnesio 25 dienos pervesdamas surinktas lėšas į Mokyklos sąskaitą Nr. LT 547300010142601597 (AB Swedbank bankas).

**III SKYRIUS**

**MOKESČIO MOKĖJIMO LENGVATOS**

1. Mokestis už neformalųjį švietimą mažinamas 100 proc.:
	1. Lietuvos Respublikos įvairių sporto šakų čempionatų, pirmenybių, sporto žaidynių čempionams ir prizininkams (mokyklos tarybos sprendimu);
	2. Lietuvos Respublikos rinktinių nariams (mokyklos tarybos sprendimu).
2. Jei mokinys dėl ligos visą kalendorinį mėnesį nelankė mokyklos, ne vėliau, kaip per penkias darbo dienas po ligos, mokyklos administracijai pateikia raštišką tėvų (grobėjų, rūpintojų) prašymą atleisti nuo mokesčio. Mokyklos direktoriaus įsakymu mokestis už tą mėnesį nemokamas. Laiku nepateikus pateisinančių dokumentų, mokestis skaičiuojamas bendra tvarka.

**IV SKYRIUS**

**MOKESČIO PANAUDOJIMO TVARKA**

1. Mokestis už mokinių neformalųjį švietimą gali būti naudojamas šioms priemonėms:

8.1. mokinių išvykoms į varžybas, turnyrus (transportas, maitinimas, startinis mokestis, nakvynė);

8.2. turnyrų, varžybų ir stovyklų organizavimui (maitinimas, prizai, nakvynė);

8.3. inventoriaus, sportinės aprangos, sportinės avalynės įsigijimui;

~~8.4. mokytojų kvalifikacijos tobulinimui;~~

**V SKYRIUS**

**BAIGIAMOSIOS NUOSTATOS**

1. Nesumokėjus mokesčio už mokinių neformalųjį švietimą už du mėnesius iš eilės, Mokyklos direktoriaus įsakymu nutraukiama neformaliojo švietimo sutartis.
2. Tėvai, globėjai (rūpintojai) atsako už pateikiamų dokumentų teisingumą.
3. Draudžiama iš tėvų (globėjų, rūpintojų) ar paties mokinio papildomai rinkti rinkliavas, išskyrus mokinio tėvų (globėjų, rūpintojų) savanorišką teisės aktų nustatyta tvarka teikiamą paramą Mokyklai.
4. Mokytojai atsako už tėvų informavimą, pateikiamų dokumentų teisingumą.
5. Mokesčio už mokinių neformalųjį švietimą Pasvalio sporto mokykloje mokėjimo tvarkos aprašas skelbiamas Pasvalio sporto mokyklos internetinėje svetainėje www.pasvaliosm.lt.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_